**Проект**

**ПРАВИЛНИК ЗА УСТРОЙСТВОТО И ДЕЙНОСТТА НА**

**РЕГИОНАЛЕН АРХЕОЛОГИЧЕСКИ МУЗЕЙ – ГРАД ПЛОВДИВ**

**Вносител: Здравко Димитров – Кмет на Община Пловдив**

Съгласно чл.26, ал.4, изр.2 от Закона за нормативните актове, в законоустановения срок от 30 дни, Община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Правилник за устройството и дейността на Регионален археологически музей – град Пловдив на е-mаil адрес: n.lemberov@plovdiv.bg или в деловодството на Община Пловдив, пл. „Стефан Стамболов” № 1.

**МОТИВИ:**

**I. Обосновка за конкретната необходимост от приемане на нов Правилник за устройството и дейността на Регионален археологически музей- град Пловдив.**

С Писмо с вх. № 23 МЗ-33/22.02.2023 г. директорът на Регионален археологически музей – Пловдив е информирал Община Пловдив, че във връзка с многократните изменения и допълнения на съществуващата нормативна уредба, касаеща опазването на културното наследство и настъпили изменения в структурата на музея, както и във връзка с промените в Закона за културното наследство се налага обновяване на Правилника за устройството и дейността на Регионален археологически музей – Пловдив. Съгласно изискванията на чл.29, ал.1, т.3 е необходимо същият да бъде приет от Общински съвет. Съгласно изискванията на чл.29, ал.2 от Закона за културното наследство Правилникът ще бъде издаден след съгласуване с Министерство на културата.

**II. Причини, които налагат приемането на нов Правилник за устройството и дейността на Регионален археологически музей - град Пловдив**

При изработването на проекта за приемане на новия Правилник за устройството и дейността на Регионален археологически музей – град Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост**

Приемането на нов Правилник за устройството и дейността на Регионален археологически музей – град Пловдив е необходимо с цел актуализиране на основния нормативен документ, уреждащ устройството и дейността на един от регионалните културни институти в града в синхрон с българското законодателство.

**Принципът на обоснованост**

Приемането на нов Правилник се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.29, ал.1, т.3 и ал. 2 от Закона за културното наследство, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на Община Пловдив за становища и предложения от заинтересованите лица.

**Принципът на съгласуваност** – чрез сайта на Община Пловдив проектът с мотивите и предварителната оценка на въздействие публично са предоставени на заинтересованите лица и експерти, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност**

Проектът на новия Правилник за устройството и дейността на Регионален археологически музей – град Пловдив е в съответствие с нормативните актове от по-висока степен. При изработване на проекта е спазен чл.18а от Закона за нормативните актове като е извършена е оценка на въздействието. Същата е прикачена към публикувания проект.

**III. Целта** на приемане на нов Правилник за устройството и дейността на Регионален археологически музей – Пловдив е актуализация на правилата и организацията на работата за осъществяване на държавната политика по опазване на културното наследство във взаимодействие с държавните и общински органи.

**IV. Финансови средства, необходими за приемане на Правилника**

Няма необходимост от допълнителни финансови средства.

**V. Очаквани резултати**

Новите дейности, включени в Правилника ще спомогнат за утвърждаването на музея като значима научна и културна организация на територията на област Пловдив и важен музеен център.

**VI. Анализ за съответствие с правото на Европейския съюз**

Проектът на нов Правилник за устройството и дейността на Регионален археологически музей - Пловдив е в съответствие с нормативните актове от по-висока степен, както и с тези на европейското законодателство.

Проектът на подзаконовия нормативен акт е публикуван на официалната страница на Община Пловдив на …………..2023 г. за обществено обсъждане. След изтичане на 30 дневния законово установен срок, постъпилите предложения и становища ще бъдат оповестени от вносителя преди приемането на акта от Общински съвет – Пловдив.

**Правни основания:** – На основание разпоредбите на чл.21, ал.1, т.23 и ал.2 от ЗМСМА, във връзка с чл.29, ал.1, т.3 и ал. 2 от Закона за културното наследство, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Фактически основания:** необходимостта от актуализация на правилата и организацията на работата в Регионален археологически музей – Пловдив с цел осъществяване на държавната политика по опазване на културното наследство във взаимодействие с държавните и общински органи.

**ПРОЕКТ НА РЕШЕНИЕ**

1. Отменя Правилник за устройството и дейността на Регионален археологически музей – Пловдив от 2010 г.
2. Приема нов Правилник за устройството и дейността на Регионален археологически музей – Пловдив, Приложение 1, неразделна част от настоящото решение.

Приложения:

1. Приложение №1 – Правилник за устройството и дейността на Регионален археологически музей –Пловдив.

2. Приложение №2 – Oценка на въздействието.

3. Писмо с вх. № 23 МЗ-33/22.02.2023 г. от директора на Регионален археологически музей – Пловдив.